joelniklaus/EU_Wikipedias huggingface dataset:
Αλέξανδρος Παρχαρίδης

Ο Αλέξανδρος (Αλέξης) Παρχαρίδης  (15 Μαρτίου 1971), είναι Έλληνας τραγουδιστής, συνθέτης και στιχουργός ποντιακής καταγωγής.

Βιογραφία 
Γεννήθηκε το 1971 στην Κοζάνη. Οι γονείς του Αναστάσιος και Σοφία Παρχαρίδου (το γένος Αντωνιάδη), αμφότεροι ποντιακής καταγωγής γεννημένοι στο Πρωτοχώρι και τα Αλωνάκια Κοζάνης, αντίστοιχα, ήταν αυτοί που τον κατέστησαν κοινωνό της ποντιακής μουσικής παράδοσης.

Το 1989 εισήχθη στη Σχολή Αυτοματισμών των ΤΕΙ Θεσσαλονίκης την οποία όμως ποτέ δεν ολοκλήρωσε καθώς εκείνη την περίοδο και ύστερα από παρότρυνση του αείμνηστου Χρύσανθου Θεοδωρίδη, άρχισε να ασχολείται επαγγελματικά με το παραδοσιακό ποντιακό τραγούδι.

Κατά τη διάρκεια των σπουδών του διετέλεσε Πρόεδρος του Συλλόγου Ποντίων Φοιτητών & Σπουδαστών Θεσσαλονίκης, εκδίδοντας παράλληλα και την πρώτη του δισκογραφική δουλειά το 1991 με τον τίτλο "Καπίκιοϊ". Θήτευσε επί χρόνια σε πολλά ποντιακά κέντρα διασκέδασης, όπως την Τρυγόνα και το Κορτσόπον στην Αθήνα αλλά και το Μίθριο, την Αυλαία και το Παρακάθ΄ στην Θεσσαλονίκη.

Μέχρι σήμερα έχει ηχογραφήσει οκτώ προσωπικούς δίσκους με παραδοσιακά τραγούδια του Πόντου. Συνθέτης και στιχουργός ο ίδιος της ποντιακής μουσικής παράδοσης, έχει συμμετάσχει σε πολλές δισκογραφικές παραγωγές και έχει δει πολλά τραγούδια του να ερμηνεύονται από καταξιωμένους πόντιους τραγουδιστές.

Το 1998, παράλληλα με την ενασχόλησή του με την ποντιακή παράδοση, έκανε τα πρώτα του βήματα στο χώρο του έντεχνου ελληνικού τραγουδιού, συμμετέχοντας στο δίσκο «Υάκινθος» του Μάνου Αχαλινωτόπουλου και εμφανιζόμενος μαζί του σε διάφορες συναυλίες και μαγαζιά της Αθήνας στο πλευρό καταξιωμένων ερμηνευτών του έντεχνου ρεπερτορίου. Από τότε συμμετείχε σε σημαντικές ελληνικές και διεθνείς διοργανώσεις σε Ευρώπη – Αμερική και Αυστραλία.

Συμμετείχε το 2004 στο δίσκο του Παναγιώτη Καλαντζόπουλου ερμηνεύοντας σε επανεκτέλεση το γνωστό τραγούδι «Με τα μάτια κλειστά», ενώ αργότερα το 2012 συμμετείχε, κάνοντας φωνητικά, στο τραγούδι της Άλκηστις Πρωτοψάλτη «Πέντε χρόνια σε ερωτεύομαι» σε μουσική της Ευανθίας Ρεμπούτσικα.

Το 2013 θα συμμετέχει στην δισκογραφική παραγωγή του Χρήστου Παπαδόπουλου «Αυτή η γη έχει φωνή» όπου ερμηνεύει, ανάμεσα σε άλλα και το ομώνυμο τραγούδι μαζί με τον Κρητικό τραγουδιστή και λυράρη Βασίλη Σκουλά, σε μουσική του Χρήστου Παπαδόπουλου και στίχους του Κώστα Μπαλαχούτη, μία δουλειά που αργότερα θα παρουσιαστεί στο Μέγαρο Μουσικής Αθηνών και Θεσσαλονίκης με τη συμμετοχή και της Μελίνας Ασλανίδου.

Το 2016 και το 2017 θα συμμετέχει από κοινού με τους Μάνο Αχαλινωτόπουλο, Haig Yazdjian και Χρήστο Χαλκιά στην διεθνή παραγωγή «Sacred Imaginations» των Susheela Raman και Sam Mills, ένα project παντρέματος μουσικών από την Ανατολική Χριστιανική μουσική και δυτικότροπων στοιχείων, εμφανιζόμενοι σε Αγγλία, Γαλλία και Γερμανία.

Προσωπική Δισκογραφία

Άλμπουμ

Πηγές

Εξωτερικοί σύνδεσμοι 
 Προσωπική σελίδα Facebook
Indymedia

Το Independent Media Center (γνωστό και ως Indymedia) είναι δίκτυο ακτιβιστικών συλλογικών δημοσιογράφων που πραγματεύονται πολιτικά και κοινωνικά θέματα. Ξεκίνησε στο Λονδίνο και το Σίδνεϊ το 1999. Το Indymedia συνδέθηκε στενά με το παγκόσμιο κίνημα δικαιοσύνης, το οποίο επέκρινε τον νεοφιλελευθερισμό και τους συναφείς θεσμούς του. Σύμφωνα με το ίδιο "το Indymedia είναι συλλογικότητα ανεξάρτητων οργανισμών μέσων ενημέρωσης και εκατοντάδων δημοσιογράφων που προσφέρουν μη εταιρική κάλυψη."  Το 2005, διακομιστές στο Ηνωμένο Βασίλειο κατασχέθηκαν από την αστυνομία. Συχνά στον ελληνικό τύπο αποκαλείται ως η γνωστή ιστοσελίδα του αντιεξουσιαστικού χώρου.

Παραπομπές

Διαδίκτυο
Αναρχία
3325 TARDIS

O TARDIS είναι αστεροειδής που περιφέρεται στην εξωτερική (δηλαδή την προς τον πλανήτη Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,4. Ανακαλύφθηκε το 1984 από τον Αμερικανό αστρονόμο Μπράιαν Σκιφ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από την ομώνυμη φανταστική μηχανή του χρόνου στην τηλεοπτική σειρά Doctor Who. Ο TARDIS ανήκει στην Οικογένεια αστεροειδών της Αλάουδα.

Αξιοσημείωτη είναι η πολύ μικρή εκκεντρότητα της τροχιάς του TARDIS, δηλαδή η τροχιά του είναι σχεδόν κυκλική.

Φυσικά χαρακτηριστικά 
Η μέση διάμετρος του TARDIS εκτιμάται σε 28,2 ± 0,5 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,067. Ο TARDIS περιστρέφεται γύρω από τον εαυτό του μία φορά κάθε 8 έως 15 ώρες περίπου.

Εξωτερικοί σύνδεσμοι - πηγές 
 Τροχιά από το JPL (Java) / Εφημερίδα

TARDIS
Οι Περιπέτειες του Τομ Μπόμπαντιλ

Οι Περιπέτειες του Τομ Μπόμπαντιλ είναι μια ποιητική συλλογή του Τζ. Ρ. Ρ. Τόλκιν που εκδόθηκε για πρώτη φορά το 1962. Το βιβλίο περιέχει 16 ποιήματα, δύο από τα οποία παρουσιάζουν τον Τομ Μπομπαντίλ, έναν χαρακτήρα που συνάντησε ο Φρόντο Μπάγκινς στον Άρχοντα των Δαχτυλιδιών. Τα υπόλοιπα ποιήματα είναι μια ποικιλία κληρονομικού στίχου και ομοιοκαταληξίας παραμυθιού. Επίσης, τρία από τα ποιήματα του συγκεκριμένου βιβλίου εμφανίζονται και στον Άρχοντα των Δαχτυλιδιών . Το βιβλίο είναι μέρος της Μέσης Γης του Τόλκιν legendarium. 

Ο τόμος περιλαμβάνει το The Sea-Bell , υπότιτλους Frodos Dreme , το οποίο ο WH Auden θεώρησε ως το καλύτερο ποίημα του Τόλκιν. Είναι ένα κομμάτι μετρικής και ρυθμικής πολυπλοκότητας που αφηγείται ένα ταξίδι σε μια παράξενη γη πέρα ​​από τη θάλασσα. Με βάση τη μεσαιωνική ποίηση « όνειρο οράματος » και ιρλανδικά ποιήματα ιμράμ, το συγκεκριμένο κομμάτι είναι έντονα μελαγχολικό και η τελική νότα είναι μια αποξένωση και απογοήτευση. 

Το βιβλίο εικονογραφήθηκε αρχικά από την Pauline Baynes και αργότερα από τον Roger Garland. Το βιβλίο, όπως και η πρώτη έκδοση της Συντροφιάς του Δαχτυλιδιού , παρουσιάζεται σαν να είναι μια πραγματική μετάφραση από το Κόκκινο Βιβλίο του Westmarch και περιέχει κάποιες βασικές πληροφορίες για τον κόσμο της Μέσης Γης που δεν υπάρχουν αλλού, όπως π.χ. όνομα του πύργου στο Dol Amroth και τα ονόματα των Επτά Ποταμών του Γκόντορ. Υπάρχουν μερικές φανταστικές πληροφορίες για τα ποιήματα, που τα συνδέουν με τη λαογραφία και τη λογοτεχνία του Χόμπιτ και τους υποτιθέμενους συγγραφείς τους, σε ορισμένες περιπτώσεις τον Σαμ Γκάμτζι.

Το βιβλίο χρησιμοποιεί το γράμμα "K" αντί για "C" για τον ήχο / k / στην γλώσσα Σίνταριν (μία από τις γλώσσες που εφηύρε ο Τόλκιν ), όπου είναι μια ορθογραφική παραλλαγή που χρησιμοποίησε ο Τόλκιν πολλές φορές στα γραπτά του.

Παραπομπές

Εξωτερικοί Σύνδεσμοι
 Οι Περιπέτειες του Τομ Μπόμπαντιλ

Έργα του Tζ. Ρ. Ρ. Τόλκιν
Παιδικά βιβλία
Μυθιστορήματα φαντασίας
Ποιητικές συλλογές
Trident (τσίχλα)

Η Trident (ορθή προφορά: Τράιντεντ, ευρέως γνωστή στην Ελλάδα ως Τριντέντ) είναι μάρκα τσίχλας σε διάφορες γεύσεις. Είχε προωθηθεί αρχικά από την εταιρεία American Chicle λίγο πριν εξαγοραστεί από την Warner-Lambert το 1962, αλλά δεν έφτασε στο Ηνωμένο Βασίλειο μέχρι το 2007 όταν εισήχθηκε από τον πρώην ιδιοκτήτη της Cadbury Schweppes. Σε πολλές άλλες ευρωπαϊκές χώρες, η Trident εισάγεται από τη δανική εταιρεία Stimorol, η οποία έχει περίπου την ίδια γεύση με την Trident. Το όνομα της τσίχλας προέρχεται από την τρίαινα του Ποσειδώνα.

Ιστορία 
Όταν τα τεχνητά γλυκαντικά εξαπλώθηκαν στις αρχές της δεκαετίας του 1960, η συνταγή άλλαξε και χρησιμοποίησε ζαχαρίνη αντί της ζάχαρης, και η Trident χωρίς ζάχαρη εισήχθηκε το 1964 με το σλόγκαν «Η μεγάλη γεύση που είναι καλή για τα δόντια» (The Great Taste that Is Good for Your Teeth). Το μάρκετιν της American Chicle ήταν μία από τις πρώτες εκστρατείες που προωθούσαν την υγεία δοντιών με τσίχλα.

Η Trident παρασκευαζόταν από τη θυγατρική American Chicle της Warner-Lambert μέχρι το 1997, όταν η American Chicle έγινε Adams. Το 2000, η Warner-Lambert πωλήθηκε στην Pfizer και το 2003, η Pfizer πούλησε το προϊόν Adams στην Cadbury Schweppes (αργότερα απλά Cadbury όταν ξεπούλησε τη μάρκα με τα ποτά το 2007), και το προϊόν μετονομάστηκε σε Cadbury Adams. Το 2010, η Kraft Foods αγόρασε την Cadbury και σήμερα η Trident ανήκει Mondelez International, τη διάδοχο της Kraft Foods.

Για αρκετά χρόνια, η Trident προωθούσε τα προϊόντα της με το σύνθημα, «Τέσσερις στους πέντε οδοντιάτρους προτείνουν τσίχλα χωρίς ζάχαρη για τους ασθενείς που καταναλώνουν τσίχλα».

Στις αρχές της δεκαετίας 2000, το "See what Unfolds" (Δες τι ξετυλίγεται) έγινε το νέο σλόγκαν της μάρκας.

Οι τσίχλες της Trident περιέχουν το σακχαρώδες αλκοόλ ξυλιτόλη, που θεωρείται φιλική για τα δόντια. Η χρήση της ξυλιτόλης έχει κατηγορηθεί πως είναι πολύ τοξική για τους σκύλους.

Παραπομπές

Εξωτερικοί σύνδεσμοι 
 Επίσημος ιστότοπος της Mondelēz International
 Επίσημος ιστότοπος της Trident στις ΗΠΑ
 δελτίο πληροφοριών της Trident

Εμπορικά σήματα της Mondelēz International
Γλυκά
Σούπερ Καπ Ελλάδος καλαθοσφαίρισης ανδρών 1986

Το Σούπερ Καπ Ελλάδος καλαθοσφαίρισης ανδρών 1986 ήταν η 1η έκδοση της επαγγελματικής εγχώριας διοργάνωσης του Σούπερ Καπ καλαθοσφαίρισης. Το πρώτο Σούπερ Καπ Ελλάδος πραγματοποιήθηκε πριν από την έναρξη της σεζόν 1986-87 και διοργανώθηκε υπό την αιγίδα της Ελληνικής Ομοσπονδίας Καλαθοσφαίρισης (ΕΟΚ). Πραγματοποιήθηκε μεταξύ του πρωταθλητή της σεζόν 1985-86, Άρη Θεσσαλονίκης και του νικητή του Κυπέλλου Ελλάδος 1985-86, Παναθηναϊκού.

Στις επόμενες σεζόν, ο Άρης κέρδισε τόσο το πρωτάθλημα Ελλάδας όσο και το Κύπελλο Ελλάδας (το εγχώριο νταμπλ), για τις επόμενες τέσσερις συνεχόμενες σεζόν (1986-87, 1987-88, 1988-89 και 1989-90) και έτσι δεν υπήρχε λοιπόν λόγος να διεξαχθεί το Σούπερ Καπ Ελλάδας τις επόμενες τέσσερις σεζόν. Εξαιτίας αυτού, η Ελληνική Ομοσπονδία Καλαθοσφαίρισης (ΕΟΚ), αποφάσισε ότι το Σούπερ Καπ δεν ήταν ένας απαραίτητος αγώνας και δεν το διεξήγαγε ποτέ ξανά. Ωστόσο, το Σούπερ Καπ Ελλάδας αναβίωσε πολύ αργότερα, με την διοργάνωση του 2020, υπό την αιγίδα του Ελληνικού Συνδέσμου Ανωνύμων Καλαθοσφαιρικών Εταιρειών (ΕΣΑΚΕ), χρησιμοποιώντας διαφορετική μορφή με τέσσερις ομάδες.

Μορφή 
Η διοργάνωση διεξήχθη μεταξύ μεταξύ του πρωταθλητή της σεζόν 1985-86, Άρη Θεσσαλονίκης και του νικητή του Κυπέλλου Ελλάδος 1985-86, Παναθηναϊκού. Πραγματοποιήθηκε ως διοργάνωση συνολικού αποτελέσματος δύο αγώνων, εντός και εκτός έδρας. Με το πρώτο παιχνίδι να διεξάγεται στη Θεσσαλονίκη, στην έδρα του Άρη και το δεύτερο παιχνίδι στην Αθήνα, στην έδρα του Παναθηναϊκού. Ο Άρης κέρδισε το πρώτο παιχνίδι στη Θεσσαλονίκη, με σκορ 117-85 και το δεύτερο παιχνίδι στην Αθήνα, με σκορ 104-88, κερδίζοντας έτσι το Σούπερ Καπ, με συνολικό σκορ 221-173.

Κορυφαίος σκόρερ των τελικών 

  Νίκος Γκάλης – 42.5 Π/Α (2 αγώνες)

Δείτε επίσης 

 Σούπερ Καπ Ελλάδος καλαθοσφαίρισης ανδρών
Πρωτάθλημα Ελλάδας καλαθοσφαίρισης
 Κύπελλο Ελλάδας καλαθοσφαίρισης
 Ελληνικό All-Star Game καλαθοσφαίρισης
 Ελληνική Ομοσπονδία Καλαθοσφαίρισης (ΕΟΚ)
 Ελληνικός Σύνδεσμος Ανωνύμων Καλαθοσφαιρικών Εταιρειών (ΕΣΑΚΕ)

Παραπομπές

Εξωτερικοί σύνδεσμοι 

 Επίσημος ιστότοπος της Ελληνικής Ομοσπονδίας Καλαθοσφαίρισης
 Επίσημος ιστότοπος της Basket League Ελλάδας

1986
Κέικ μήλου

Το κέικ μήλου είναι δημοφιλές επιδόρπιο που παράγεται με κύριο συστατικό τα μήλα. Ένα τέτοιο κέικ παρασκευάζεται μέσω της διαδικασίας τεμαχισμού αυτού του γλυκού φρούτου για να προσθέσει άρωμα σε μια απλή βάση κέικ. Τα παραδοσιακά κέικ μήλου προχωρούν ένα βήμα παραπέρα συμπεριλαμβάνοντας διάφορα μπαχαρικά όπως μοσχοκάρυδο ή κανέλα, τα οποία δίνουν μια μοναδική γεύση. Με την προσθήκη μπαχαρικών, το κουρκούτι μπορεί επίσης να συνοδευτεί από θρυμματισμένους ξηρούς καρπούς, με τους πιο δημοφιλής να είναι τα καρύδια και τα αμύγδαλα.

Το κέικ μήλου Ντόρσετ, το κέικ μήλου Ντέβον και το κέικ μήλου Σόμερσετ είναι παραδοσιακές μορφές αυτού του κέικ, αντίστοιχα από το Ντόρσετ, το Ντέβον και το Σόμερσετ της Αγγλίας. Μπορεί να περιλαμβάνουν ντόπιους χυμούς μήλου σε αυτές τις κομητείες ως μέρος των συνταγών τους, αλλά δεν είναι απαραίτητοι.

Τα μήλα χρησιμοποιούνται επίσης σε άλλα κέικ, συμπεριλαμβανομένου του κέικ σοκολάτας, όπου η κατακράτηση νερού μπορεί να βοηθήσει ένα κανονικά ξηρό κέικ να παραμείνει υγρό. Σε αυτή την περίπτωση μπορεί να είναι είτε αποξηραμένα είτε φρέσκα.

Πολωνικό κέικ μήλου 

Το κέικ μήλου που ονομάζεται szarlotka ή jabłecznik είναι ένα συνηθισμένο παραδοσιακό επιδόρπιο στην Πολωνία, φτιαγμένο από γλυκιά ζύμη κρούστας και γέμιση μήλου. Μπορεί να συμπληρωθεί με kruszonka (κραμπλ), μαρέγκα ή ζάχαρη άχνη. Μερικές φορές μπορεί να βρεθεί ένα επιπλέον στρώμα budyń (πολωνική παραλλαγή κρέμας κάσταρντ). Σε εστιατόρια και καφέ, σερβίρεται συνήθως ζεστή με σαντιγί και καφέ.

Σκανδιναβικό κέικ μήλου 
Στη Σκανδιναβία, τα κέικ μήλου τυπικά παρασκευάζονται από ξινά μήλα και ψήνονται σε ζύμη από ζάχαρη, βούτυρο, αλεύρι, αυγά και μπέικιν πάουντερ. Στη συνέχεια, το κέικ συμπληρώνεται με μήλα, κανέλα και ζάχαρη, μερικές φορές και ψιλοκομμένα αμύγδαλα. Το κέικ κραμπλ μήλου είναι επίσης κοινό.

Δείτε επίσης 

 Μηλόπιτα

Παραπομπές 

Βρετανικά κέικ
Γερμανικά επιδόρπια
Πολωνικά επιδόρπια
Πιάτα μήλου
Castorama

Το Castorama () είναι γαλλική εταιρεία λιανικής πώλησης εργαλείων και προμηθειών DIY και βελτίωσης εσωτερικών χώρων, με έδρα το Τομπλεμάρ της Γαλλίας. Είναι μέρος του βρετανικού ομίλου Kingfisher plc, ο οποίος έχει 101 καταστήματα στη Γαλλία, 76 στην Πολωνία και 20 στη Ρωσία. Η εταιρεία έγινε θυγατρική της Kingfisher plc τον Μάιο του 2002, μαζί με τη θυγατρική της Castorama, Brico Dépôt.

Ορισμένα καταστήματα έχουν μετατραπεί ή μεταφερθεί υπό τη μορφή «DIY Warehouse» της Brico Dépôt, με βάση την πρόσοψη B&Q Warehouse στο Ηνωμένο Βασίλειο. Τον Φεβρουάριο του 2009, η Kingfisher πούλησε 31 καταστήματα Castorama στην Ιταλία στη γαλλική εταιρεία λιανικής πώλησης Leroy Merlin.

Το 1969, ο Κριστιάν Ντουμπουά ίδρυσε στο Ενγκλός, κοντά στη Λιλ, το πρώτο κατάστημα DIY στη Γαλλία (5000 μ2). Η ταχεία επέκταση της αλυσίδας σήμαινε ότι είκοσι χρόνια αργότερα το Castorama είχε 80 καταστήματα στη Γαλλία.

Παραπομπές

Εξωτερικοί σύνδεσμοι 

 Castorama France (γαλλικά)
 Castorama Poland (πολωνικά)

Γαλλικά εμπορικά σήματα
Πυραυλικό σύστημα S-400

Το S-400 Triumf (ρωσικά: C-400 Триумф, Θρίαμβος · όνομα αναφοράς του ΝΑΤΟ: SA-21 Growler), παλαιότερα γνωστό ως S-300PMU-3, είναι αντιαεροπορικό οπλικό σύστημα που αναπτύχθηκε τη δεκαετία του 1990 από το ρωσικό κεντρικό γραφείο σχεδιασμού Almaz ως διάδοχος της οικογενείας S-300. Βρίσκεται σε χρήση από τις ρωσικές ένοπλες δυνάμεις από το 2007. Η ανάπτυξη του συστήματος S-400 ξεκίνησε στα τέλη της δεκαετίας του 1980 και η Ρωσική Πολεμική Αεροπορία ανακοίνωσε το σύστημα τον Ιανουάριο του 1993. Στις 12 Φεβρουαρίου 1999, αναφέρθηκαν επιτυχημένες δοκιμές στο Kapustin Yar στο Αστραχάν. Οι S-400 είχαν προγραμματιστεί για ανάπτυξη από τον ρωσικό στρατό το 2001. Ο Δρ Alexander Lemanskiy του Almaz-Antey ήταν ο αρχιμηχανικός του έργου.

Η Κίνα ήταν ο πρώτος ξένος αγοραστής που έκανε συμφωνία μεταξύ κυβέρνησης και κυβέρνησης με τη Ρωσία το 2014, ενώ η Σαουδική Αραβία, η Τουρκία, η Ινδία και η Λευκορωσία απέκτησαν, ή εξέφρασαν ενδιαφέρον, για το σύστημα από τότε. 

Το 2017, οι S-400 περιεγράφησαν από τον  Economist ως "ένα από τα καλύτερα συστήματα αεράμυνας που κατασκευάζονται αυτήν τη στιγμή".

Παραπομπές
Μπουντς

Το μπουντς (πολωνικά: bundz, διάλεκτος του Ποντχάλε: bunc) είναι πολωνικό τυρί πρόβειου γάλακτος. Παρασκευάζεται παραδοσιακά στο Ποντχάλε.

Η διαδικασία παραγωγής του μπουντς σε πρώτη φάση μοιάζει με την παραγωγή του οστσίπεκ. Η πρωτεΐνη από το γάλα που χύνεται στα βαρέλια περικόπτεται από ένζυμα που περιέχονται στην πυτιά, που εξάγονται από τα στομάχια των νεαρών μόσχων. Το τυρόπηγμα που προκύπτει στη συνέχεια ζυμώνεται για λίγα λεπτά σε θερμοκρασία περίπου 70 °C. Το τυρί στραγγίζεται στον καμβά με τη μορφή μεγάλων σβώλων και στη συνέχεια λαμβάνεται ένα ήπιο τυρί.

Το ποτό ζέντιτσα παράγεται επίσης από το τυρόγαλα που δημιουργείτε στην παραγωγή του μπουντς.

Δείτε επίσης 

 Μπρίντζα ποντχαλάνσκα, πολωνική ποικιλία μαλακού τυριού από πρόβειο γάλα.
 Οστσίπεκ, καπνιστό σκληρό τυρί, φτιαγμένο στην Πολωνία από αλατισμένο πρόβειο γάλα

Παραπομπές 

Πολωνικά τυριά
Τυριά πρόβειου γάλακτος
Πολωνικά παραδοσιακά προϊόντα
Κίλι Χότζκινσον

Η Κίλι Νικόλ Χότζκινσον (αγγλικά: Keely Nicole Hodgkinson) (3 Μαρτίου 2002) είναι Αγγλίδα αθλήτρια του στίβου που ειδικεύεται στα 800 μέτρα. Σε ηλικία 19 ετών, κέρδισε το ασημένιο μετάλλιο στους Ολυμπιακούς Αγώνες του 2020 στο Τόκιο, σπάζοντας το ρεκόρ Βρετανίας που κατείχε η Κέλι Χολμς από το 1995. Τόσο το αποτέλεσμα της Χότζκινσον στο Τόκιο όσο και ο χρόνος της στο κλειστό στίβο, που ήταν το πρώτο βρετανικό παγκόσμιο ρεκόρ κάτω των 20 ετών για 36 χρόνια, είναι ευρωπαϊκά ρεκόρ Κ20, καθιστώντας την στα 800 μέτρα την τέταρτη ταχύτερη και τη δεύτερη ταχύτερη γυναίκα κάτω των 20 ετών όλων των εποχών, αντίστοιχα. Το 2021, έγινε πρωταθλήτρια Diamond League και η νεότερη πρωταθλήτρια Ευρώπης κλειστού στίβου στα 800 μέτρα γυναικών, καθώς και η δεύτερη νεότερη Βρετανίδα νικήτρια του Ευρωπαϊκού Πρωταθλήματος Κλειστού Στίβου.

Καριέρα

Παραπομπές 

Βρετανίδες αθλήτριες δρόμων μεσαίων αποστάσεων
Αθλητές του στίβου στους Θερινούς Ολυμπιακούς Αγώνες 2020
Αργυροί Ολυμπιονίκες του στίβου
Βρετανοί Ολυμπιονίκες
Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Θοδωρής Βουτσικάκης

Ο Θοδωρής Βουτσικάκης (Θεσσαλονίκη, 1988) είναι Έλληνας τραγουδιστής.

Βιογραφία 
Σπούδασε μονωδία στο Ωδείο Φίλιππος Νάκας και νομική στο Αριστοτέλειο Πανεπιστήμιο Θεσσαλονίκης με υποτροφία του Ιδρύματος Κρατικών Υποτροφιών. Έχει παρακολουθήσει μαθήματα μοντέρνου τραγουδιού, υποκριτικής και μουσικού θεάτρου.

Διατηρεί μακρόχρονη συνεργασία με τη στιχουργό Λίνα Νικολακοπούλου. Έχει συμπράξει μουσικά με τον οσκαρικό Ιταλό συνθέτη Νικόλα Πιοβάνι στο τραγούδι «Όμορφη ζωή».

Έχει τραγουδήσει στο δίσκο «Αισθηματική ηλικία», προσωπική του δισκογραφία σε μουσική του Δημήτρη Μαραμή. Επίσης έχει συμμετάσχει στους δίσκους «Φλόγα που καίει» (Χ. Λεοντής, Δ. Λέντζος), Aleli, «De Creta a Buenos Aires» (Λουίς Μπόρντα-Γεωργία Βεληβασάκη), «Τυχερό αστέρι» (Στον αέρα του Μελωδία / Κωνσταντίνος Βήτα).

Άλλες συνεργασίες του μεταξύ άλλων είναι με τους: Σταύρο Ξαρχάκο, Χρήστο Λεοντή, Δημήτρη Παπαδημητρίου, Νίκο Ξυδάκη, Μιχάλη Γκανά, Μαρία Φαραντούρη, Μάριο Φραγκούλη, Δάφνη Αλεξανδρή, Ντούλτσε Πόντες, Λουίς Μπόρντα, Κρατική Ορχήστρα Αθηνών στο Μέγαρο Μουσικής Αθηνών, Κρατικό Θέατρο Βορείου Ελλάδος.

Στην όπερα έχει ερμηνεύσει ρόλους όπως του Ερωτόκριτου στην Εθνική Λυρική Σκηνή το 2017 και του Ντόριαν Γκρέυ στην παράσταση «Dorian Gray: the Jukebox Musical», αλλά και του Αριστοτέλη στη ροκ όπερα «Alexander the Great» για το ΚΘΒΕ.

Παραπομπές 

Έλληνες άνδρες τραγουδιστές
Άγιος Στέφανος Λασιθίου

Ο Άγιος Στέφανος (μέχρι το 1920 Γρας) είναι ορεινό χωριό και έδρα ομώνυμης κοινότητας του δήμου Ιεράπετρας στην Περιφερειακή Ενότητα Λασιθίου της Κρήτης. Σύμφωνα με την απογραφή του 2011 έχει 131 κατοίκους. Βρίσκεται στις νότιες πλαγιές των Ορέων Θρυπτής σε υψόμετρο 453 μέτρα. Απέχει 30 χιλιόμετρα από την Ιεράπετρα όσο και από την Σητεία. Ανήκε στην Επαρχία Σητείας.

Ιστορικά στοιχεία 
Στη θέση Καλαμοκανιά έχουν βρεθεί υστερομινωικά αγγεία. Στον λόφο Κάστελλο ή Φορτέτσα έχουν βρεθεί ίχνη οχύρωσης της γεωμετρικής περιόδου. Στη θέση Κάτω Βιγλί έχει βρεθεί επιτύμβια στήλη με ανάγλυφη μορφή γυναίκας. Το χωριό ήταν γνωστό μέχρι τις αρχές του 20ού αιώνα με το όνομα Γρας. Ο Στέργιος Σπανάκης θεωρεί ότι το όνομα έχει αρχαιοελληνική προέλευση και πιθανόν σχετίζεται με το αρχαίο ήρωα Γρα, γιό του Εχέλαου. Ο Νίκος Παπαδάκης θεωρεί ότι προέρχεται από βενετσιάνικο οικογενειακό επώνυμο. Το σημερινό όνομα του χωριού προέρχεται από τον ναό του Αγίου Στεφάνου.

Το χωριό αναφέρεται από τον Φραντσέσκο Μπαρότσι το 1577 ως Greas στην επαρχία Σητείας. Στην ενετική απογραφή του 1583 από τον Καστροφύλακα αναφέρεται ως Greas με 305 κατοίκους. Στην οθωμανική απογραφή του 1671 αναφέρεται ως Gryaz με 22 χαράτσια. Στον λόφο Κάστελλο ή Φορτέτσα, πάνω από το χωριό σώζονται τα ερείπια ενετικού φρουρίου. Στην αιγυπτιακή απογραφή του 1834 ως Graees με 15 χριστιανικές και δύο μουσουλμανικές οικογένειες. Το 1881 είχε 420 χριστιανούς κατοίκους και 5 μουσουλμάνους και ανήκε στον δήμο Ρουκάκας Το 1900 υπαγόταν στον δήμο Ρουκάκας. Το 1920 ορίστηκε έδρα ομώνυμου αγροτικού δήμου.

Κοινότητα Αγίου Στεφάνου 

Εκτός από τον φερώνυμο οικισμό, η Κοινότητα Αγίου Στεφάνου περιλαμβάνει και τον παραθαλάσσιο οικισμό Μακρυγιαλός. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 15,910 χμ² (2011).  Η απογραφή του 2011 αναφέρει:

 Άγιος Στέφανος, ο (131)
 Μακρυγιαλός, ο (760)

Συνολικά η κοινότητα έχει 891 κατοίκους.

Πληθυσμός

(σε παρένθεση ο πληθυσμός της τοπικής κοινότητας)
Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Εμμανουήλ Τσαμπανάκη.

Κοινοτάρχες Αγίου Στεφάνου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Αγίου Στεφάνου.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)  

Χωριά του νομού Λασιθίου
Δήμος Ιεράπετρας
Βρουχάς Λασιθίου

Ο Βρουχάς αποτελεί  χωρίο και έδρα ομώνυμης κοινότητος του δήμου Αγίου Νικολάου στην Περιφερειακή Ενότητα Λασιθίου της Κρήτης. Ανήκε στην Επαρχία Μιραμπέλλου. Βρίσκεται στην βόρεια πλευρά του Κόλπου Μιραμπέλλου και του Κρητικού Πελάγους. Απέχει 18 χιλιόμετρα από τον Άγιο Νικόλαο και 17 χιλιόμετρα από την Νέαπολη.

Κοινότητα Βρουχά 

Εκτός από την έδρα της, η Κοινότητα Βρουχά περιλαμβάνει και τους οικισμούς Μυρωνικήτας και Πλάκα. Η απογραφή του 2011 αναφέρει:

 Βρουχάς, ο (135)
 Μυρωνικήτας, ο (0)
 Πλάκα, η (94)

Συνολικά η κοινότητα έχει 229 κατοίκους.

Η Κοινότητα εκπροσωπείται από τον Πρόεδρο κ. Εμμανουήλ Μπεμπελάκη.

Κοινοτάρχες Βρουχά 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Βρουχά.

Παραπομπές 

Χωριά του νομού Λασιθίου
Δήμος Αγίου Νικολάου
Ρα'ς αλ Γκουλ

Ο Ρα'ς αλ Γκουλ (αραβικά: رأس الغول, αγγλικά: Ra' s αλ-Gul, που στα ελληνικά σημαίνει Το κεφάλι του δαίμονα) είναι ένας φανταστικός υπερ-κακός που εμφανίζεται σε αμερικάνικα κόμικς που δημοσιεύονται από την DC Comics , συνήθως ως αντίπαλος του Batman. Δημιουργήθηκε από τον εκδότη Julius Schwartz, τον συγγραφέα Dennis O ' Ο Νιλ και τον καλλιτέχνη Νιλ Άνταμς, ο χαρακτήρας εμφανίστηκε για πρώτη φορά στο "Κόρη του Δαίμονα" του Μπάτμαν #232 (Ιούνιος 1971). Ο χαρακτήρας, που βασίστηκε αρχικά σε μεγάλο βαθμό στον κίτρινο κίνδυνο "Διάβολος γιατρός" Φου Μάντσου, από τότε έχει εξελιχθεί ουσιαστικά σε έναν από τους πιο διαρκούς εχθρούς του Batman και ανήκει στη συλλογή των αντιπάλων που συνθέτουν τη γκαλερί των απατεώνων του Batman , αν και λόγω της υψηλής του ιδιότητας ως υπέρκακου, έχει έρθει επίσης σε σύγκρουση με τον Superman και άλλους ήρωες στο DC Universe .

Το πιο αξιοσημείωτο στοιχείο είναι ότι ο ίδιος είναι ο ηγέτης της Κοινωνίας των Δολοφόνων, κι ότι το όνομα του στα αραβικά μεταφράζεται ως η "Κεφαλή του Δαίμονα".Είναι ο γιος του Sensei . ο πατέρας της Talia al Ghul ,της Nyssa Raatko και της Dusan al Ghul και ο παππούς από την πλευρά τηςΤάλια του Damian Wayne. Οι ιστορίες με τον Raʼs al Ghul αφορούν συχνά τον λάκκο του Lazarus, το οποίο αποκαθιστά την ζωή στους ετοιμοθάνατους. Ο λάκκος του Λάζαρου έχει παρατείνει σημαντικά τη ζωή του Raʼs, καθιστώντας τον ιδιαίτερα επικίνδυνο καθώς έχει βελτιώσει τις μαχητικές του ικανότητες για αιώνες.

Παραπομπές

Εξωτερικοί Σύνδεσμοι
Ο Ρα'ς αλ Γκουλ στην επίσημη ιστοσελίδα της DC Comics

Batman
Υπερκακοί της DC Comics
Φανταστικοί δικτάτορες
Φανταστικοί χαρακτήρες με αθανασία
Πύργος του Ορμίσδα

Ο πύργος του Ορμίσδα είναι τετραγωνικός πύργος που βρίσκεται στα ανατολικά τείχη της Θεσσαλονίκης, παραπλεύρως της οδού Δεινάρχου, απέναντι από το νεκροταφείο των Προτεσταντών. Τα ανατολικά τείχη που αποτελούνται από ορθογώνιους πύργους με πλίνθινο σταυρό στην εξωτερική τους όψη κατασκευάστηκαν κατά την παλαιοχριστιανική περίοδο της Θεσσαλονίκης, στα μέσα του 5ου μ.Χ. αιώνα και ακολούθησαν την χάραξη της ρωμαϊκής περιόδου. Ο πύργος του Ορμίσδα που χαρακτηρίζεται από την πλίνθινη επιγραφή στο ανατολικό επάνω μέρος του πύργου και η οποία αναφέρει: «… τείχεσιν αρρήκτοις Ορμίσδας εξετέλεσε την δε πόλι(ν) χείρας έχων καθαράς…» δηλαδή ότι: «Με ακλόνητα κάστρα οχύρωσε ο Ορμίσδας αυτή την πόλη, έχοντας καθαρά τα χέρια του», μας πληροφορεί λοιπόν για την χρηστή διαχείριση των δημόσιων πόρων κατά την εκτέλεση των έργων από πλευράς του Ορμίσδα. Ο Ορμίσδας, περσικής πιθανόν καταγωγής, ήταν υψηλός αξιωματούχος και συγκεκριμένα έπαρχος της Ανατολής επικεφαλής της αιγυπτιακής φρουράς της πόλης, υπεύθυνος μάλλον για την ανοικοδόμηση των τειχών που έγινε στα τέλη του 4ου με αρχές του 5ου αιώνα, επί βασιλείας του Μεγάλου Θεοδοσίου Α’.

Πηγές 

 Ενημερωτική πινακίδα Εφορείας Αρχαιοτήτων Πόλης Θεσσαλονίκης
 https://www.kastra.eu/castlegr.php?kastro=thesniki

Παραπομπές 

Βυζαντινές οχυρώσεις στην Ελλάδα
Κτίρια και κατασκευές στη Θεσσαλονίκη
Μάικ Πάρσον

Ο Μάικλ Λιν Πάρσον (αγγλικά: Michael "Mike" Lynn Parson, 17 Σεπτεμβρίου 1955), είναι Αμερικανός πολιτικός, πρώην αστυνομικός και πρώην στρατιωτικός, που υπηρετεί ως 57ος Κυβερνήτης του Μιζούρι από τον Ιούνιο του 2018. Είναι μέλος του Ρεπουμπλικανικού Κόμματος.

Προηγουμένως, υπηρέτησε ως 47ος Αντικυβερνήτης του Μιζούρι, από τον Ιανουάριο του 2017 έως τον Ιούνιο του 2018, υπό τον τότε Κυβερνήτη Έρικ Γκρέιτενς, ως Μέλος της πολιτειακής Γερουσίας του Μιζούρι για την 28η περιφέρεια από το 2011 έως το 2017, ως Μέλος της πολιτειακής Βουλής των Αντιπροσώπων του Μιζούρι από την 133η περιφέρεια από το 2005 έως το 2011, καθώς και ως Σερίφης της κομητείας Πολκ από το 1993 έως το 2004. 

Ανέλαβε Κυβερνήτης του Μιζούρι το 2018, ύστερα από την παραίτηση του τότε Κυβερνήτη Γκρέιτενς. Στις Κυβερνητικές εκλογές του 2020 στο Μιζούρι, ο Πάρσον εξελέγη εκ νέου, για πλήρη θητεία, στο αξίωμα του Κυβερνήτη, κερδίζοντας τις εκλογές με ποσοστό 57,1% των ψήφων, έναντι 40,7% της Δημοκρατικής ανθυποψήφιάς του.  

Υπηρέτησε ως αστυνομικός (βοηθός του Σερίφη) στις κομητείες Χίκλορι και Πολκ από το 1981 έως το 1993, και από το 1993 έως το 2004 διατέλεσε Σερίφης.

Παραπομπές 

Κυβερνήτες του Μιζούρι
Πολιτικοί του Ρεπουμπλικανικού Κόμματος (ΗΠΑ)
Αμερικανοί πολιτικοί
Αμερικανοί αστυνομικοί
Αμερικανοί στρατιωτικοί
Ματ Ντίλον

Ο Μάθιου Ρέιμοντ Ντίλον (αγγλικά: Matthew Raymond Dillon) (18 Φεβρουαρίου 1964) είναι Αμερικανός ηθοποιός και σκηνοθέτης του κινηματογράφου και της τηλεόρασης. Πραγματοποίησε την πρώτη του εμφάνιση στο σινεμά στο έργο Over the Edge (1979), έκτοτε δε καθιερώθηκε σε ρόλους οργισμένου νέου. Γνωστές είναι οι ερμηνείες του στις ταινίες My Bodyguard (1980), Little Darlings (1980), The Outsiders (1983) και Flamingo Kid (1984), Drugstore Cowboy (1989), Singles (1992), The Saint of Fort Washington (1993), To Die For (1995), Beautiful Girls (1996), In & Out (1997), There’s Something About Mary (1998) κ.α. Το 1991, ο διακεκριμένος κριτικός κινηματογράφου, Ρότζερ Έμπερτ, σε άρθρο του χαρακτήρισε το Ματ Ντίλον ως τον κορυφαίο ηθοποιό της γενιάς του, μαζί με το Σον Πεν. Από το 2002 έχει διακριθεί και ως σκηνοθέτης, με πρώτη του δημιουργία στο έργο City of Ghosts, της ίδιας χρονιάς. Ήταν αρκετές φορές υποψήφιος για βραβεία ερμηνείας, ενώ το 2004 τιμήθηκε με το βραβείο «Ανεξαρτήτου Πνεύματος» για το ρόλο του στην ταινία Crash. Είναι λάτρης της λατινοαμερικανικής μουσικής.

Καριέρα

Παραπομπές

Εξωτερικοί σύνδεσμοι 

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί βρετανικής καταγωγής
Γερμανοαμερικανοί
Αμερικανοί σκωτσέζικης καταγωγής
Αμερικανοί ιρλανδικής καταγωγής
Καστέλλι Λασιθίου

Το Καστέλλι Φουρνής (έπισης Καστέλλιον Φουρνής) είναι χωρίο και έδρα ομώνυμης κοινότητος του δήμου Αγίου Νικολάου στην Περιφερειακή Ενότητα Λασιθίου της Κρήτης. Ανήκε στην Επαρχία Μιραμπέλλου.

Είνα χωρίο του Επάνω Μιραμπέλλου και βρίσκεται εις την δυτική πλευρά του κάμπου της Φουρνής (πόλγη) και απέχει 1 χιλιόμετρα από την Φουρνή, 5 χιλιόμετρα από την Νεάπολη και 17 χιλιόμετρα από τον Άγιο Νικόλαο.

Κοινότητα Καστελλίου Φουρνής 

Περιλαμβάνωντας μόνον την έδρα της, η κοινότητα έχει 95 κατοίκους.

Η Κοινότητα εκπροσωπείται από τον Πρόεδρο κ. Νικόλαο Οικονομάκη.

Κοινοτάρχες Καστελλίου Φουρνής 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Καστελλίου Φουρνής.

Παραπομπές 

Χωριά του νομού Λασιθίου
Δήμος Αγίου Νικολάου
Καρύδι Μιραμπέλλου

Το Καρύδι (επίσημος Καρύδιον) είναι χωρίο και έδρα ομώνυμης κοινότητος του δήμου Αγίου Νικολάου στην Περιφερειακή Ενότητα Λασιθίου της Κρήτης. Βρίσκεται στον Επάνω Μιραμπέλλο, βόρεια από την Φουρνή και απέχει 12 χιλιόμετρα από την Νεάπολη και  22 χιλιόμετρα από τον Άγιο Νικόλαο.

Κοινότητα Καρυδίου Μιραμπέλλου 

Εκτός από την έδρα της, η Κοινότητα Καρυδίου Μιραμπέλλου περιλαμβάνει και την Ιερά Μονή Αρετίου. Η απογραφή του 2011 αναφέρει:

 Καρύδιον, το (83)
 Μονή Αρετίου, η (2)

Συνολικά η κοινότητα έχει 85 κατοίκους.

Η Κοινότητα εκπροσωπείται από τον Πρόεδρο κ. Αθανάσιο Βλάσση.

Κοινοτάρχες Καρυδίου Μιραμπέλλου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Καρυδίου.

Χωριά του νομού Λασιθίου
Δήμος Αγίου Νικολάου
Ρόμπιν (χαρακτήρας)

Ο Ρόμπιν (αγγλικά:Robin, που στα ελληνικά μεταφράζεται ως Κοκκινολαίμης) είναι το ψευδώνυμο αρκετών φανταστικών υπερηρώων που εμφανίζονται σε αμερικάνικα κόμικς που εκδίδονται από την DC Comics . Ο χαρακτήρας δημιουργήθηκε αρχικά από τον Μπομπ Κέιν, τον Μπιλ Φίνγκερ και τον Τζέρι Ρόμπινσον, για να χρησιμεύσει ως βοηθός του υπερήρωα Μπάτμαν. Η πρώτη ενσάρκωση του χαρακτήρα, ο Dick Grayson, έκανε το ντεμπούτο του στο Detective Comics #38 (Απρίλιος 1940). Σχεδιασμένος ως ένα μέσο για να προσελκύσει νεαρό κοινό, ο Robin συγκέντρωσε συντριπτικά θετικές κριτικές, διπλασιάζοντας τις πωλήσεις των τίτλων του Batman. Οι πρώτες περιπέτειες του Robin περιελάμβαναν τα Star Spangled Comics#65–130 (1947–1952), που ήταν οι πρώτες σόλο ιστορίες του χαρακτήρα. Ο Ρόμπιν έκανε τακτικές εμφανίσεις σε κόμικ που σχετίζονται με τον Μπάτμαν και σε άλλες εκδόσεις της DC Comics από το 1940 έως τις αρχές της δεκαετίας του 1980, μέχρι που ο χαρακτήρας άφησε την ταυτότητα του Ρόμπιν και έγινε ο ανεξάρτητος υπερήρωας Nightwing. Η ομάδα του Batman και του Robin μαζί αναφέρεται συνήθως ως Caped Crusaders ή Dynamic Duo.

Η δεύτερη ενσάρκωση του χαρακτήρα, ο Jason Todd, εμφανίστηκε για πρώτη φορά στο Batman #357 (1983). Αυτός ο Ρόμπιν έκανε τακτικές εμφανίσεις σε κόμικ που σχετίζονται με τον Μπάτμαν μέχρι το 1988, όταν ο χαρακτήρας δολοφονήθηκε από τον Τζόκερ στην ιστορία « Ένας θάνατος στην οικογένεια » (1989). Ο Τζέισον αργότερα θα βρεθεί ζωντανός μετά από ένα περιστατικό που άλλαξε την πραγματικότητα, και έγινε τελικά η Κόκκινη Κουκούλα (Red Hood). Η πρεμιέρα της περιορισμένης σειράς Robin δημοσιεύτηκε το 1991, η οποία χαρακτήρισε την τρίτη ενσάρκωση του χαρακτήρα, τον Tim Drake, για να κερδίσει το ρόλο του συνεργάτη του Batman. Μετά από δύο επιτυχημένες συνέχειες, η μηνιαία συνεχιζόμενη σειρά Robin ξεκίνησε το 1993 και τελείωσε στις αρχές του 2009, γεγονός που βοήθησε επίσης τη μετάβασή του από τον συμπαίκτη σε έναν υπερήρωα. Στις ιστορίες του 2004, ο καθιερωμένος χαρακτήρας των DC Comics, η Stephanie Brown, έγινε ο τέταρτος Robin για μικρή διάρκεια πριν ο ρόλος επιστρέψει στον Tim Drake. Ο Ντέμιαν Γουέιν διαδέχεται τον Ντρέικ ως Ρόμπιν στο ιστορικό τόξο του 2009 « Μάχη για το καουλάκι ».

Οι τωρινοί αλλά και οι πρώην Ρόμπιν εμφανίζονται πάντοτε με πρωταγωνιστικό ρόλο στο καστ των υποστηρικτικών ηρώων του Μπάτμαν. Ο Ντικ, ο Τζέισον, ο Τιμ και ο Ντέμιαν τον θεωρούν όλοι πατέρα τους τον Μπρους Γουέιν. Στην τρέχουσα συνέχεια του 2021, ο Dick Grayson χρησιμεύει ως Nightwing, ο Jason Todd είναι ο Red Hood, η Stephanie Brown είναι η Batgirl και ο Tim Drake έχει πάρει ξανά τον μανδύα του Robin μετά από μια θητεία ως Red Robin . Ο Damian έχει αφήσει πίσω τον τίτλο του Robin, αλλά παραμένει ο συγκεκριμένος χαρακτήρας του κόμικς, ο Robin δηλαδή. Τα τελευταία χρόνια, ο Batman έχει επίσης υιοθετήσει νέες πλευρές με τη μορφή του Μπλε Πουλιού (Bluebird), το όνομα του οποίου παραπέμπει στον Robin και στο The Signal.

Παρασπομπές

Εξωτερικοί Σύνδεσμοι
 Ρόμπιν at DC Comics' official website
 Ρόμπιν στο IMDb

Batman
Υπερήρωες της DC Comics
Τίτλοι
Χαρακτήρες που δημιουργήθηκαν από τον Μπομπ Κέιν
Κάφα

Το Κάφα (σλαβομακεδονικά: Ќафа, αλβανικά: Qafë) είναι χωριό στο δήμο Γκόστιβαρ στη Βόρεια Μακεδονία. Το όνομα του χωριού προέρχεται από την αλβανική λέξη qafë, που σημαίνει «λαιμός».

Δημογραφικά στοιχεία 
Σύμφωνα με την απογραφή του 2002, το χωριό είχε συνολικά 5 κατοίκους. Οι εθνοτικές ομάδες στο χωριό περιλαμβάνουν:

 Αλβανοί: 5

Παραπομπές 

Χωριά της Βόρειας Μακεδονίας
Αλβανικές κοινότητες στη Βόρεια Μακεδονία
Ανδρέας Πολέντας

Ο Ανδρέας Πολέντας (1908 - 23 Δεκεμβρίου 1942) ήταν Έλληνας αντιστασιακός που εκτελέστηκε από τους Γερμανούς κατά τη διάρκεια της Κατοχής τον Β' Π.Π.

Βιογραφικά στοιχεία 
Μετά την κατάρρευση του μετώπου και την κατάληψη της Κρήτης από τους Γερμανούς, ο Πολέντας επανήλθε στις Βρύσες. O συνταγματάρχης Ανδρέας Παπαδάκης αναγνωρίζεται ως εμπνευστής της Ανωτάτης Επιτροπής Αγώνα Κρήτης (Α.Ε.Α.Κ.) και ο Πολέντας, σύμφωνα με τη μαρτυρία του Βρετανού πράκτορα της Special Operations Executive (SOE) στην Κρήτη Xan Fielding, ήταν γραμματέας της οργάνωσης και ο οργανωτικός νους της.

Στις 14 Νοεμβρίου 1942, ο Πολέντας κάλεσε τους αντιπροσώπους της οργάνωσης σε σύσκεψη στις Βρύσες. Η συνάντηση όμως είχε προδοθεί από τον Γέωργιο Κομνά στους Γερμανούς, οι οποίοι συνέλαβαν τον Πολέντα και τον φυλάκισαν στην Αγιά. Μετά από μακρές ανακρίσεις και βασανισμούς, ο Πολέντας μαζί με τον Μανούσο Μεγαλακάκη και τον ασυρματιστή Απόστολο Ευαγγέλου οδηγούνται στο εκτελεστικό απόσπασμα στις 23 Δεκεμβρίου 1942, χωρίς όμως να καταδώσουν τους συντρόφους τους. Ο Κομνάς καταδικάστηκε ερήμην σε θάνατο από το Επαναστατικό Στρατοδικείο Κρήτης και μια ομάδα ανταρτών ανέλαβε την εκτέλεση της ποινής, μαχαιρώνοντάς τον στο σπίτι που διέμενε στα Χανιά.

Παραπομπές

Έλληνες Αντιστασιακοί
Ιστορία της Κρήτης κατά τον Β΄ Παγκόσμιο Πόλεμο
Πάμε, Σκυλάκια. Πάμε!

Πάμε, Σκυλάκια. Πάμε! () είναι παιδική εκπαιδευτική τηλεοπτική σειρά, βασισμένη στο ομότιτλο βιβλίο της Π. Δ. Ίστμαν του 1961, Η σειρά παραγόταν από το DreamWorks Animation Television και WildBrain Studios. Έκανε πρεμιέρα στις 26 Ιανουαρίου 2021. Επαναλήψεις της σειράς μεταδίδονται στο Netflix.

Ο δεύτερος κύκλος της σειράς έκανε πρεμιέρα στις 7 Δεκεμβρίου 2021, και ο τρίτος κύκλος στις 19 Σεπτεμβρίου 2022.

Πλοκή 
Βρίσκεται στο φανταστικό πόλη Γαβγούβ, ένα μέρος όπου κάθε σκύλος έχει τα δικά του χαρακτηριστικά, ο Ταγκ, ένας πορτοκάλι σκύλος και οι φίλοι του αντιμετωπίζουν συναρπαστικές περιπέτειες.

Χαρακτήρες 

 Ταγκ (Δανισμένη φωνή από: Μικέλα Λούσι (Αγγλικά), Πέγκυ Μανωλά (Ελληνικά)) ένα 6χρονο πορτοκαλί σκύλος.
 Σκουτς (Δανισμένη φωνή από: Κάλουμ Σόνικερ (Αγγλικά), Γιάννης Χασιώτης (Ελληνικά)) ένα 6χρονο μπλε τεριέ.
 Μαμμά (Δανισμένη φωνή από: Κέιτι Γκρίφιν (Αγγλικά), Λητώ Αμπατζή (Ελληνικά)) ένα λεβάντα σκύλος.
 Μπαμπάς (Δανισμένη φωνή από: Μάρτιν Ρόουτς (Αγγλικά), Δημήτρης Μάριζας (Ελληνικά)) ένα καφέ σκύλος.
 Τσένταρ Μπισκοτένια (Δανισμένη φωνή από: Τατζία Ισέν (Αγγλικά), Λητώ Αμπατζή (Ελληνικά)) ένα 7χρονο λευκό σκύλος.
 Σπάικ (Δανισμένη φωνή από: Λυών Σμιθ (Αγγλικά), Δημήτρης Μάριζας (Ελληνικά)) ένα κόκκινο σκύλος.
 Γκίλμπερ (Δανισμένη φωνή από: Λυών Σμιθ (Αγγλικά), Κωνσταντίνος Ρεπάνης (Ελληνικά)) ένα κίτρινο σκύλος.
 Γιαγιά (Δανισμένη φωνή από: Τζούντι Μάρσανκ (Αγγλικά), Αρετή Πασχάλη (Ελληνικά)) ένα μωβ σκύλος.
Παππούς (Δανισμένη φωνή από: Πάτρικ ΜακΚένα (Αγγλικά), Γιάννης Στεφόπουλος (Ελληνικά)) ένα μπεζ σκύλος.
Φρανκ (Δανισμένη φωνή από: Ντέιβιντ Μπέρνι (Αγγλικά), Δημήτρης Μάριζας (Ελληνικά)) ένα κίτρινο σκύλος.
Λαίδη Λυδία (Δανισμένη φωνή από: Λίντα Μπαραντίν (Αγγλικά), Αρετή Πασχάλη (Ελληνικά)) ένα ροζ κανίς.
Σαμ Γουΐπετ (Δανισμένη φωνή από: Τζόσουα Γκράχαμ (Αγγλικά), Κωνσταντίνος Ρεπάνης (Ελληνικά)) ένα μπλε γκρεϊχάουντ.
Τζέραλντ (Δανισμένη φωνή από: Πάτρικ ΜακΚένα (Αγγλικά), Γιάννης Στεφόπουλος (Ελληνικά)) ένα κυανό σκύλος.
Φρεάτιος (Δανισμένη φωνή από: Πάτρικ ΜακΚένα (Αγγλικά), Κωνσταντίνος Ρεπάνης (Ελληνικά)) ένα μπεζ σκύλος.
 Δήμαρχος Σνίφινγκτον (Δανισμένη φωνή από: Λίντα Μπαραντίν (Αγγλικά), Αρετή Πασχάλη (Ελληνικά)) ένα μωβ σκύλος.
 Προπονητής Μασούλας (Δανισμένη φωνή από: Φιλ Γουίλιαμς (Αγγλικά), Δημήτρης Μάριζας (Ελληνικά)) ένα κόκκινο σκύλος.
 Γκέημπ Γουφ (Δανισμένη φωνή από: Φιλ Γουίλιαμς (Αγγλικά), Γιάννης Στεφόπουλος (Ελληνικά)) ένα κίτρινο σκύλος.
 Φλιπ Κρυφτούλης (Δανισμένη φωνή από: Ανάντ Ρατζαραμ (Αγγλικά), Κωνσταντίνος Ρεπάνης (Ελληνικά)) ένα καφέ σκύλος.

Υποδοχή

Κριτική 
Η Άσλεϊ Μούλτον του Common Sense Media έδωσε στη σειρά 4 από 5 αστέρια.

Παραπομπές

Εξωτερικοί σύνδεσμοι 

  (αγγλικά)

 

Αμερικανικές τηλεοπτικές σειρές κινουμένων σχεδίων
Σίντνεϊ ΜακΛάφλιν

Η Σίντνεϊ Μισέλ ΜακΛάφλιν (αγγλικά: Sydney Michelle McLaughlin, γεννήθηκε 7 Αυγούστου 1999) είναι Αμερικανίδα εμποδίστρια, δρομέας ταχύτητας και χρυσή Ολυμπιονίκης. Είναι η τρέχουσα κάτοχος του παγκόσμιου ρεκόρ στα 400 μέτρα μετ΄ εμποδίων γυναικών με χρόνο 50,68 δευτερόλεπτα, που πέτυχε στις 22 Ιουλίου 2022. Ήταν η πρώτη γυναίκα που κατέβηκε τα 52 και τα 51 δευτερόλεπτα στο αγώνισμα.

Καριέρα 

Αγωνίστηκε για το Πανεπιστήμιο του Κεντάκι για ένα έτος, πριν γίνει επαγγελματίας το 2018.
Κέρδισε τις Ολυμπιακές Δοκιμές των ΗΠΑ το 2020 στα 400 μ. μετ΄ εμποδίων και στη συνέχεια κέρδισε το χρυσό μετάλλιο στους Θερινούς Ολυμπιακούς Αγώνες του 2020, κερδίζοντας την κάτοχο του χρυσού μεταλλίου στους προηγούμενους Ολυμπιακούς Αγώνες, Ντιλάιλα Μουχάμεντ, η οποία τερμάτισε δεύτερη. Η ΜακΛάφλιν κατέκτησε το αργυρό μετάλλιο στο Παγκόσμιο Πρωτάθλημα του 2019 στα 400 μ. μετ΄ εμποδίων. Τερμάτισε στην τρίτη θέση στα 400 μ. μετ΄ εμποδίων στις Ολυμπιακές δοκιμές των ΗΠΑ το 2016 και ήταν η νεότερη αθλήτρια από το 1980 που προκρίθηκε στην ομάδα στίβου των ΗΠΑ για τους  Ολυμπιακούς Αγώνες του 2016. Πέτυχε νέο παγκόσμιο ρεκόρ με 51,90 στις Ολυμπιακές δοκιμές των ΗΠΑ το 2020, ενώ στον τελικό των Ολυμπιακών Αγώνων του 2021 είχε καταρρίψει για μία ακόμη φορά το ρεκόρ με χρόνο 51,46 δευτερόλεπτα. 

Στο Παγκόσμιο Πρωτάθλημα Στίβου 2022 σημείωσε χρόνο 50,68 καταρρίπτοντας το δικό της παγκόσμιο ρεκόρ που πέτυχε ένα μήνα νωρίτερα. Πέρα από το γεγονός ότι έγινε η πρώτη που κατέβηκε τα 51 δευτερόλεπτα και κατέβασε σχεδόν ένα δευτερόλεπτο (για την ακρίβεια 0,73 του δευτερολέπτου) την κορυφαία επίδοση, είναι καλύτερη επίδοση από το ρεκόρ που υπήρχε στα 400 μέτρα χωρίς εμπόδια πενήντα χρόνια νωρίτερα. Στην ίδια διοργάνωση κατέκτησε το χρυσό μετάλλιο και στη σκυταλοδρομία 4x400 μέτρα.

Επιτεύγματα

Διεθνείς διοργανώσεις

Παραπομπές

Εξωτερικοί σύνδεσμοι 

 World Athletics : Sydney MCLAUGHLIN 

Εμποδιστές 
Αμερικανίδες εμποδίστριες
Δρομείς ταχύτητας 
Κάτοχοι μεταλλίων του Παγκοσμίου Πρωταθλήματος Στίβου
Αθλητές του στίβου στους Θερινούς Ολυμπιακούς Αγώνες 2020
Αθλητές του στίβου στους Θερινούς Ολυμπιακούς Αγώνες 2016
Χρυσοί Ολυμπιονίκες του στίβου
Παγκόσμιοι πρωταθλητές στίβου 
Αμερικανοί Ολυμπιονίκες
Άσλι Ενβέρ

Η Άσλι Ενβέρ (τουρκικά: Aslı Enver) (10 Μαΐου 1984) είναι Τουρκάλα ηθοποιός.

Βιογραφία 
Η Ενβέρ γεννήθηκε στις 10 Μαΐου 1984 στην Αγγλία και έζησε εκεί μέχρι τα 12 της χρόνια. Εκεί τραγούδησε σε χορωδία εκκλησίας. Αποφοίτησε από το Λύκειο Καλών Τεχνών και έλαβε την ανώτερη εκπαίδευση στο Πανεπιστήμιο Γκόλντεν Χορν στην Κωνσταντινούπολη, με ειδίκευση στο θέατρο. Πήρε τον πρώτο του ρόλο στην τηλεόραση στη σειρά Hayat Bilgisi. Έγινε πιο δημοφιλής με τη νεανική σειρά Dreamers (Kavak Yelleri) , όπου έπαιξε έναν από τους βασικούς ρόλους, αυτόν του Mine Ergun. Το 2012, μετά από ένα μακρύ κάστινγκ στην αναζήτηση ηθοποιού για τον πρωταγωνιστικό γυναικείο ρόλο, στη σειρά Suskunlar, οι παραγωγοί σταματούν στην Άσλα και της εμπιστεύονται το ρόλο του Αχού. Στο διάλειμμα μεταξύ της πρώτης και της δεύτερης σεζόν της σειράς, παντρεύτηκε τον επί χρόνια φίλο της, ηθοποιό Μπιρκάν Σοκούλου. Το καλοκαίρι του 2013 πρωταγωνίστησε στην ταινία μεγάλου μήκους Tamam Mıyız? σε σκηνοθεσία Τσάαν Έρμακ. Το 2013 συμμετείχε στην παραγμένη από D Yapım και Kanal D σειρά Μυστικά (Kayıp) . Σε αυτό, δίνει ζωή στην ηρωίδα Yozlem Albayrak. Το 2014 πρωταγωνίστησε στη σειρά Call Me Now Hijran (Bana Artık Hicran De) . Επόμενος ρόλος στη σειρά Αρκεί να είσαι ευτυχισμένος (Mutlu Ol Yeter). Την άνοιξη του 2015, μαζί με την ηθοποιό και τον στενό της φίλο Ντολουνάι Σόισερτ, συμμετείχαν στη θεατρική παραγωγή Προσωπικό. Το καλοκαίρι του 2015 συμμετείχε στην ταινία μεγάλου μήκους Kardeşim Benim, η οποία έκανε πρεμιέρα στις 16 Ιανουαρίου 2016.

Ένα μήνα αργότερα, τον Φεβρουάριο του 2016, ξεκίνησε η τηλεοπτική σειρά της εταιρείας παραγωγής Endemol "Winter Sun" (Kış Güneşi), στην οποία η Ενβέρ παίζει τον κύριο γυναικείο ρόλο. Ο σύντροφός της είναι ο νεαρός ηθοποιός юükrü Ozıldız.

Ο τελευταίος της ρόλος στην τηλεόραση ήταν στη σειρά "Istanbul Noy" (Istanbullu Gelin), η οποία άρχισε να μεταδίδεται στις αρχές Μαρτίου 2017 στο Star TV . Σε αυτό, η Ενβέρ συνεργάστηκε με τον διάσημο ηθοποιό, σεναριογράφο και σκηνοθέτη Ozcan Deniz. Λίγο πριν ξεκινήσουν τα γυρίσματα της σειράς, οι δυο τους βρέθηκαν ξανά μπροστά στην κάμερα και ο λόγος ήταν η ταινία μεγάλου μήκους "The Other Side" (Öteki Taraf), η οποία έκανε πρεμιέρα αργότερα εκείνο το έτος.

Προσωπική ζωή 
Στις 13 Ιουλίου 2012 παντρεύτηκε τον ηθοποιό Μπιρκάν Σοκούλου.

Στις 27 Αυγούστου 2015, οι δικηγόροι του ζευγαριού εξέδωσαν δήλωση ανακοινώνοντας ότι οι δυο τους χώριζαν.

Παραπομπές

Εξωτερικοί σύνδεσμοι 
 

Τουρκάλες ηθοποιοί
Βρετανοί τουρκικής καταγωγής
Λεξ Λούθορ

Ο Αλεξάντερ Τζοζέφ Λούθορ, ευρύτερα γνωστός ως Λεξ Λούθορ, είναι ένας φανταστικός supervillain που εμφανίζονται στο αμερικανικό κόμικς που δημοσιεύθηκε από την DC Comics. Ο χαρακτήρας δημιουργήθηκε από τους Jerry Siegel και Joe Shuster, κι εμφανίστηκε για πρώτη φορά στο Action Comics No. 23 (εξώφυλλο: Απρίλιος 1940). Έκτοτε έχει υπομείνει ως ο μεγαλύτερος εχθρός του Superman (archenemy).

Ο Λεξ Λούθορ εμφανίστηκε αρχικά ως ένας ναρκισσιστής καθώς και ως ένας εγωιστής τρελός επιστήμονας, αλλά από τα τέλη της δεκαετίας του 1980 και έπειτα, εμφανίζεται συχνότερα ως ένας μεγαλοεπιχειρηματίας, ο CEO της LexCorp. Επιθυμεί να απαλλάξει τον κόσμο από τον Σούπερμαν, δήθεν επειδή θεωρεί τον Σούπερμαν ως απειλή για την ανθρωπότητα, αλλά στην πραγματικότητα ζηλεύει την δημοτικότητα και την επιρροή του Σούπερμαν. Λόγω του υψηλού του προφίλ ως υπέρ -κακού, ωστόσο, έχει έρθει συχνά σε σύγκρουση με τον Μπάτμαν και άλλους υπερήρωες του DC Universe.Ο Lex Luthor είναι ένας συνηθισμένος άνθρωπος και δεν έχει φυσικές υπερδυνάμεις, αλλά κατά καιρούς φοράει το Warsuit του, μια στολή μηχανικής πανοπλίας που του δίνει ενισχυμένη δύναμη, πτήση, προηγμένα όπλα και άλλες δυνατότητες. Ενώ ο Lex απεικονίζεται κυρίως ως ένας υπεράνθρωπος που συμμαχεί με άλλους κακούς όπως οι Metallo , Parasite και Bizarro , και συχνά ηγείται ομάδων supervillain της DC, όπως η Legion of Doom , έχει επίσης απεικονιστεί ως αντιήρωας που θα συμμαχήσει με τον Superman και άλλους ήρωες όταν το απαιτεί η κατάσταση.

Ο χαρακτήρας κατατάχθηκε στην 4η θέση της λίστας του IGN με τους κορυφαίους 100 κακούς των κόμικς όλων των εποχών και ως ο 8ος μεγαλύτερος κακός του Wizard στη λίστα με τους 100 μεγαλύτερους κακούς όλων των εποχών. Ο ίδθιος θεωρείται ως ένας από τους λίγους κακούς που διασχίζουν το είδος των οποίων οι περιπέτειες λαμβάνουν χώρα «σε έναν κόσμο στον οποίο οι συνήθεις νόμοι της φύσης αναστέλλονται ελαφρώς».

Παραπομπές

Εξωτερικοί Σύνδεσμοι

 DCComics.com – Προέλευση του Λεξ Λούθορ
 Lex Luthor chronology index 
 Superman Homepage – Lex Luthor biography

Superman
Υπερκακοί της DC Comics
Φανταστικοί δικτάτορες
Μιράντα Κουνελάκη

Η Μιράντα Κουνελάκη (Αθήνα, 1939 – 28 Ιανουαρίου 2021) ήταν Ελληνίδα ηθοποιός του θεάτρου, του κινηματογράφου και της τηλεόρασης, σεναριογράφος, θεατρική συγγραφέας και μεταφράστρια. Απόφοιτος (1961) της Δραματικής Σχολής του Ελληνικού Ωδείου με άριστα, αλλά και με παράλληλες μουσικές σπουδές, η Κουνελάκη έκανε την πρώτη της εμφάνιση στη θεατρική σκηνή σε ηλικία 23 ετών στο έργο «Τριάντα δευτερόλεπτα έρωτα», με το θίασο της Κυρίας Κατερίνας. Έκτοτε έλαβε μέρος σε μεγάλη σειρά θεατρικών παραστάσεων του κλασικού και του σύγχρονου ρεπερτορίου, ενώ στο σινεμά εμφανίστηκε για πρώτη φορά το 1959, στην ταινία Η λίμνη των στεναγμών.  Τέλος, ερμήνευσε αρκετούς χαρακτηριστικούς ρόλους σε τηλεοπτικά σίριαλ, με πιο γνωστό εκείνον της αδελφής του συνταγματάρχη Βαρτάνη (Άγγελος Αντωνόπουλος) στη δημοφιλή σειρά Ο άγνωστος πόλεμος του Νίκου Φώσκολου. Στην προσωπική της ζωή υπήρξε για σύντομο χρονικό διάστημα παντρεμένη με τον παραγωγό και παρουσιαστή  Νίκο Νικολαρέα. Έφυγε από τη ζωή σε ηλικία 82 ετών.

Φιλμογραφία

Παραπομπές 

Κουνελακη Μιραντα
Γιώργος Γ. Παπανδρέου

Ο Γιώργος Γ. Παπανδρέου (Ελβετία, 1928  – 6 Αυγούστου 2020) ήταν Έλληνας πολιτικός. 

Ήταν ετεροθαλής αδελφός του Ανδρέα Παπανδρέου, γιος του Γεωργίου Παπανδρέου και της ηθοποιού Κυβέλης. Σε αυτοβιογραφία του, ο ίδιος αναφέρει ότι σε μικρή ηλικία προσβλήθηκε από εγκεφαλίτιδα. Σπούδασε φωτογραφία στο Παρίσι. Κατά τη διάρκεια της παραμονής του στη Γαλλική πρωτεύουσα, το 1951, ο νεαρός Παπανδρέου αποπειράθηκε να αυτοκτονήσει, πυροβοληθείς στο στήθος έξω από το Ναό της Παναγίας των Παρισίων. Οι λόγοι της πράξης του αποδόθηκαν σε αισθηματικά αίτια. Πολύ αργότερα και για ένα μικρό διάστημα ασχολήθηκε με την πολιτική, ως αντιπρόεδρος της Ένωσης Κεντρώων, κόμματος του Βασίλη Λεβέντη. Το 1997 νυμφεύτηκε την ηθοποιό Μαρία Σόκαλη με το ζευγάρι να χωρίζει, λίγα χρόνια μετά. Τα τελευταία χρόνια της ζωής του βρισκόταν σε γηροκομείο, καθώς αντιμετώπιζε σοβαρά προβλήματα με την υγεία του.

Παραπομπές

Παπανδρεου Γ. Γιωργος
Dof Twogee

Ο Dof Twogee (ή αλλιώς Dof) είναι Έλληνας μουσικός παραγωγός, από την Θεσσαλονίκη ενώ σήμερα αποτελεί απο τα πιο γνωστά ονόματα της ελληνικής hip-hop σκηνής. Έγινε γνωστός στο ευρύ κοινό ως παραγωγός του Λεξ, έχοντας αναλάβει την παραγωγή και στους δύο δίσκους του καλλιτέχνη, το Ταπεινοί Και Πεινασμένοι (2014) και το 2ΧΧΧ (2018), και από την διαδικτυακή σειρά μουσικών έργων “Dof Sessions”, στα οποία συνεργάζεται με διαφορετικούς καλλιτέχνες, και παρουσιάζουν ένα μουσικό κομμάτι σε κάθε επεισόδιο.

Καριέρα 
Ο Dof συστήθηκε στο κοινό το 2012, μέσα από την συλλογή Film Noir, την οποία κυκλοφόρησε σε συνεργασία με τα Ανάποδα Καπέλα, για δωρεάν download. Η συλλογή αποτελείται από 17 κομμάτια, στα οποία συμμετέχουν artists όπως τα Βόρεια Αστέρια, ο Άσαρκος, ο Φορτσάτος, καθώς και διάφοροι άλλοι. Η ορχηστρική έκδοση του δίσκου κυκλοφόρησε στις 15 Δεκεμβρίου του 2014

Το Νοέμβριο του 2014, κυκλοφορεί το πρώτο προσωπικό του ΛΕΞ, Ταπεινοί Και Πεινασμένοι, με τον Dof να αναλαμβάνει εξ’ ολοκλήρου την παραγωγή του δίσκου και τον Skive να αναλαμβάνει την μίξη και το mastering. Ο δίσκος αποτελείται από 13 κομμάτια, και ένα bonus track (Ultra Βία). Η ορχηστρική έκδοση του δίσκου κυκλοφόρησε στις 8 Απριλίου 2015. Η δεύτερη κυκλοφορία του ΛΕΞ, 2XXX, κυκλοφόρησε στις 16 Μαϊου του 2018, με την μουσική επιμέλεια να την έχει αναλάβει πάλι εξ’ ολοκλήρου ο Dof, και την μίξη, όπως και το mastering ο Skive. Ο δίσκος περιέχει 9 κομμάτια. Η επόμενη κυκλοφορία του σε συνεργασία με τον ΛΕΞ, είναι το Τίποτα Στον Κόσμο, το οποίο κυκλοφόρησε στις 6 Απριλίου 2019.

Dof Sessions 
Το πρώτο επεισόδιο των Dof Sessions κυκλοφόρησε στις 11 Ιανουαρίου 2020, μέσα από την πλατφόρμα του YouTube, με τον Filipone ως πρώτο καλλιτέχνη που συμμετείχε σε αυτό το εγχείρημα. Έκτοτε, έχει φιλοξενήσει συνολικά 29 καλλιτέχνες, με θρυλικά ονόματα όπως ο Μικρός Κλέφτης, ο Hatemost, ο Λεξ, ο Bloody Hawk, αλλά και ανερχόμενους καλλιτέχνες όπως ο Ricta και ο Wang να κάνουν εμφανίσεις στην σειρά. Το τελευταίο επεισόδιο της σειράς κυκλοφόρησε στις 15 Ιουλίου 2021, με τον Gabriel να ερμηνεύει το “Juvenile Hell (Finale)”. Η σειρά είχε ως κύριο concept τον καλλιτέχνη να ερμηνεύει ένα κομμάτι, συνοδευόμενο με μια παραγωγή του Dof, σε ένα μικρόφωνο, μπροστά από ένα μαύρο φόντο. Για το οπτικό μέρος της σειράς, ο Dof συνεργάστηκε με τον σκηνοθέτη Φώτη Γεωργιάδη.

Παραπομπές 

Ελληνικό hip hop
Έλληνες μουσικοι
Έλληνες μουσικοσυνθέτες